b'\n_START_ARTICLE_\nDaniel Tammet\n_START_PARAGRAPH_\nDaniel Tammet (g. 1979\xc2\xa0m. sausio 31 d. Londone)\xc2\xa0\xe2\x80\x93 britas, turintis auk\xc5\xa1tafunkcin\xc4\xaf autistin\xc4\xaf savanto sindrom\xc4\x85, pasi\xc5\xbeymintis ypatingais matematiniais ir lingvistiniais geb\xc4\x97jimais._NEWLINE_Jo vaikyst\xc4\x99 paveik\xc4\x97 Aspergerio sindromas, sinestezija, epilepsijos priepuoliai. Tametas \xc4\xafsivaizduoja skai\xc4\x8dius, kaip turin\xc4\x8dius unikali\xc4\x85 form\xc4\x85, spalv\xc4\x85, sud\xc4\x97t\xc4\xaf, jausm\xc4\x85. Jis skai\xc4\x8diuoja ne \xc4\xafprastiniu b\xc5\xabdu, jam reikiamas atsakymas tiesiog atsiranda mintyse. Tametas sugeba atlikti matematinius veiksmus mintinai su dideliais skai\xc4\x8diais, atgaminti 22 514 skai\xc4\x8diaus pi \xc5\xbeenkl\xc5\xb3 po kablelio._NEWLINE_Tametas taip pat pasi\xc5\xbeymi unikaliu gabumu kalboms. Jis per savait\xc4\x99 sugeb\xc4\x97jo i\xc5\xa1mokti island\xc5\xb3 kalb\xc4\x85 ir ja bendravo televizijos laidoje. Jis taip pat dar yra i\xc5\xa1mok\xc4\x99s pranc\xc5\xabz\xc5\xb3, vokie\xc4\x8di\xc5\xb3, ispan\xc5\xb3, suomi\xc5\xb3, est\xc5\xb3, lietuvi\xc5\xb3, rumun\xc5\xb3, val\xc5\xb3, esperanto kalbas.'